Source: https://www.jogiforum.hu/hirek/archivum/2004-09.2.0
Timestamp: 2020-07-11 06:05:53
Document Index: 4360898

Matched Legal Cases: ['bíróság ', 'bíróság ', 'bíróság ', 'Bíróság ', 'Bíróság ', 'Bíróság ', 'bíróság ', 'bíróság ']

Hír archívum: 2004. szeptember
Juncker lesz Mr Euro
EU-diplomaták péntek délután arról számoltak be, hogy a luxemburgi Jean-Claude Juncker megkapta kinevezését a tizenkét országot magába foglaló eurózóna hivatalos képviselői posztjára.
Egyeztetés lesz, egyetértés még nincs a gyülekezési törvény szigorításáról
Eddig egyetlen kormány alatt sem lehetett maradéktalanul korlátok közé szorítani vagy meggátolni a szélsőjobboldali megmozdulásokat, ezért szükséges a gyülekezési törvény módosítása - mondja a Magyar Szocialista Párt szóvivője. A Fidesz szerint a belügyminiszter saját mulasztását akarja leplezni azzal, hogy négypárti egyeztetést hív össze a gyülekezési törvény módosítása érdekében.
Az Alkotmánybíróság 2004. szeptember 13-14-i teljes ülésének napirendje
Az Alkotmánybíróság megvitatja azt az indítványt, amely mulasztásban megnyilvánuló alkotmányellenesség vizsgálatára irányul a választás napján külföldön tartózkodó, választó jogosultsággal rendelkező állampolgárok aktív választójoga gyakorlásának biztosítása kapcsán. Az alkotmánybírók foglalkoznak azzal az indítvánnyal, amely szerint alkotmányellenes a Büntető Törvénykönyvnek a jogosulatlan gazdasági előny megszerzésére vonatkozó törvényi tényállása.
A tévében felmentették, a bíróságon elítélték az erőszaktevőket
Katalin bírónő a TV 2 jogi show-műsorában felmentette, a bíróság ellenben első fokon öt évre ítélte azt a három fiatalembert, akik 2000 novemberében megerőszakoltak egy fiatal nőt.
Bíróság előtt a kevés borravalót adó férfi
Egy New York-i férfit azért tartóztatott le a rendőrség, mert nem adott elegendő borravalót egy étteremben. Ujjlenyomatot vettek tőle, és lefotózta a rendőrség.
A gazdasági joggal foglalkozó nagy nemzetközi ügyvédi irodák között egyre gyakrabban állítanak fel rangsort a legnevesebb szaklapok, amelyekben már megjelennek a cégek eredményei is. A legújabb felmérések már Magyarországra is kiterjednek.
Pótmagánvádló lehetne a hivatal
A Legfelsőbb Bíróság (LB) büntetőkollégiumának vezetője jogegységi eljárást kezdeményezett "az ítélkezés továbbfejlesztéséért". Az ügyben várhatóan hétfőn dönt az LB.
Draskovics: nincs jogalapja Sarkozy ötletének
Budapest elveti a francia pénzügyminiszter javaslatát, hogy ne kaphassanak támogatásokat az EU felzárkóztatási alapjaiból az uniós átlagnál alacsonyabb társaságiadó-kulcsot fenntartó új tagországok.
Az Országgyűlés várhatóan hétfőn dönt a kettős állampolgárságról szóló népszavazás kiírásáról - mondta Mandur László parlamenti alelnök a házbizottság ülése után.
Felértékelődött a munkaügyi bíráskodás
A munkaügyi bíróságok csökkentik a munkavállalók kiszolgáltatottságát, és hatékonyan szolgálják a társadalmi békét - mondta Lomnici Zoltán főbíró, az európai munkaügyi bírák budapesti találkozójának megnyitóján.
A Magyar Köztársaság legfőbb ügyésze pályázatot hirdet az állam- és jogtudományi karokon tanulmányaikat a 2003/2004-es tanévben befejező egyetemi hallgatók, illetve más munkaterületen dolgozó jogászok részére fogalmazói munkakör betöltésére.
Enyhíteni tervezik a közbeszerzési törvényt
A közbeszerzési törvény enyhítését tervezik az ingatlanok és az EU-támogatások felhasználásával kapcsolatban – értesült a Világgazdaság. Az erről szóló előterjesztés jogszabályi összehangolást javasol az 50 milliárdot elérő, többéves kötelezettséggel járó beruházásoknál.
Először kellett uniós áfát bevallaniuk a vállalkozóknak
Július hónapról a 89 384 havi áfa-bevallásra kötelezett adózó mintegy 91 százaléka nyújtotta be a bevallását a törvény által előírt augusztus 23-i benyújtási határidőig – közölte az Adó- és Pénzügyi Ellenőrzési Hivatal.
A bíróságok pénzéről tárgyalnak
Lomnici Zoltán, a Legfelsőbb Bíróság (LB) és az Országos Igazságszolgáltatási Tanács (OIT) elnöke ma találkozik Draskovics Tibor pénzügyminiszterrel, hogy a jövő évi költségvetés bírósági fejezetet érintő részéről tárgyaljanak.
ELTE: rossz a törvénytervezet
Az Eötvös Loránd Tudományegyetem (ELTE) a felsőoktatási törvénytervezet teljes tartalmi, szerkezeti, jogi és megfogalmazásbeli átalakítását tartja szükségesnek, az ugyanis jelenlegi formájában nem alkalmas arra, hogy az Országgyűlés elé terjesszék - mondta az ELTE főosztályvezetője.
A pénzügyi forrásbevonások lehetőségei az EU - csatlakozás után - A bankhitelek és alternatívái
Tisztelettel meghívjuk Önt a TIG-RES VÁLLAKOZÁSFEJLESZTÉSI Rt. és a DÍJHÁTRALÉK KEZELÕ PÉNZÜGYI Rt. által megrendezésre kerülő "A PÉNZÜGYI FORRÁSBEVONÁS LEHETÕSÉGEI AZ EU – CSATLAKOZÁS UTÁN - A BANKHITEL ÉS ALTERNATÍVÁI" című szakmai konferencia előadásaira és programjaira.
A hitelintézetek eltérően nyilatkoztak az enyhítés szükségességéről
A Pénzügyminisztérium még az idén dönthet a pénzmosás elleni törvény módosításáról, ezen belül is a pénzváltásra vonatkozó jogszabály enyhítéséről. Így elképzelhető, hogy a jelenlegi szabályozással ellentétben a pénzváltóknak nem kell valamelyik bankkal vagy takarékszövetkezettel szerződést kötniük tevékenységük folytatásához.
Mától nem kell standolni
Hivatalosan mától szabadulnak meg a standolás nyűgétől a vendéglátóhelyek, ugyanis most lépett hatályba – nyolc nappal a kihirdetését követően – a jövedéki törvény módosítása. Mintegy ötvenezer vállalkozó fellélegezhet, ám az igazi kérdés – a borhamisítás visszaszorítása – nem oldódott meg, így a szakma, az érdekképviseletek, az érintett tárcák folytatják az egyeztetéseket.
Elbocsátásokkal garantálják a közalkalmazottak bérét?
Gáláns béremelés és gáláns elbocsátás - avagy mire készül a pénzügyi kormányzat a közszférában. A kormány szándéka szerint jövőre a közalkalmazottak és a köztisztviselők fizetésének vásárló értéke a versenyszférában dolgozókéhoz hasonló mértékben emelkedne. Sajtóhírek szerint ez a célkitűzés logikusan elbocsátásokkal jár majd, mert a kormány a kiadások növelése nélkül úgynevezett átszervezésekkel kívánja megoldani a kérdést. Igaz-e a hír?
Alkotmánymódosításról tárgyal a kormány
Az önkéntes haderő kialakításához szükséges alkotmánymódosító törvényjavaslat és a Hernád folyó nyári áradása miatt károsodott lakóingatlan-tulajdonosok kárenyhítésének részletes szabályozása szerepel a kormány szerdai ülésének napirendjén.
Bárándy: a biztonság és a nevelés együtt szolgálják a célt
A biztonság és a nevelés együtt szolgálják a célt, hogy az elítéltek, amikor visszakerülnek a társadalomba, kevesebb veszélyt jelentsenek - jelentette ki Bárándy Péter igazságügy-miniszter a büntetés-végrehajtási szervezet napja, Szent Adorján-nap alkalmából rendezett ünnepségen.
Annus és Fazekas ügyében sokat hibázott a NOB az ügyvédnő szerint
Eva Maria Barki, Annus Adrián és Fazekas Róbert ügyvédje szerint sokat hibázott a Nemzetközi Olimpiai Bizottság, amikor doppingvétség miatt megfosztotta aranyérmétől az Athénban aranyérmes kalapácsvetőt és diszkoszvetőt.
Felvásárolják a nagyobb takarékokat
Néhány, alapvetően tőkebefektetéssel foglalkozó magánszemély, vállalkozás, befektetői kör elkezdte felvásárolni a nagyobb takarékszövetkezeteket - figyelmeztet a PSZÁF.
Új internetes EU-oldal az uniós lakosság tájékoztatására
Új internetes portált hozott létre a Európai Bizottság, hogy pontosan tájékoztathassa a lakosságot arról, miként érvényesíthetik jogaik az Európai Unió belső piacán - jelentette be a brüsszeli testület e területért felelős tagja, Frits Bolkestein hétfőn Brüsszelben.
Szja: jöhet a negatív adó
A Magyar Hírlap szocialista körökből úgy értesült, hogy jövőre bevezethetik a negatív adót a személyi jövedelemadózásban, azaz kifizetnék a családi adókedvezményt azoknak a szerény keresetű, sokgyermekes családoknak, amelyek ezt most nem tudják igénybe venni.
Kontroll alatt a szürkegazdaság
A szürkegazdaság tovább nőtt az első fél évben, így a zsebbe kapott fizetésekre, a színlelt szerződésekre fér rá leginkább az ellenőrzés. Mivel a szabálytalanságok száma nem csökken, az Országos Munkabiztonsági és Munkaügyi Főfelügyelőség országosan ellenőrzi a munka- és pihenőidőre vonatkozó szabályok betartását is.
Az EU még nem csap le az evára
Az eredetileg tervezett szeptember vége helyett csak október 14-én kerül sor az egyszerűsített vállalkozói adóval kapcsolatos nézeteltérések megvitatására az unió megfelelő testületében.
Az Európai Bizottság nem támogatja Nicholas Sarkozy javaslatát
"Lefejezte" a főosztályokat az új fővárosi főügyész
Generációs váltás vagy a Fővárosi Főügyészség főosztályainak-osztályainak lefejezése - ez a kérdés azzal kapcsolatban, ami az alig több mint egy hónapja kinevezett Ihász Sándor fővárosi főügyész rövid működése alatt történt a szervezetnél.
Szigorítani akarják az ellenőrzéseket
Draskovics Tibor pénzügyminiszter a napokban nyomatékosan felhívta az adóhivatal, valamint a vám- és pénzügyőrség vezetőinek a figyelmét, hogy szigorítsák az ellenőrzéseket – mondta a Világgazdaságnak Pichler Ferenc, a tárca szóvivője.
Magyarország az Europol teljes jogú tagja
Négy hónappal az európai uniós csatlakozás után Magyarország teljes jogú tagjává vált az Europolnak is. A nemzeti rendőrségek munkáját koordináló szervezetet 1995-ben hozták létre, tényleges működését 1999-ben kezdte meg.
Májusban, egy időben ratifikálja huszonöt ország az EU-alkotmányt?
Az Európai Parlament Alkotmányügyi Bizottságának tagjai egységes ratifikációs menetrendet javasolnak a tagállamoknak Eszerint jövő májusban, a második világháború befejezésére emlékező „Európa Hét” keretében ültetné saját jogrendjébe minden ország az Alkotmányos Szerződést.
Interjú Sárközy Tamás jogászprofesszorral, a kormányzati szervezet reformjának kormánybiztosával
Tíz év alatt majdnem kilencszáz esetben változott meg a központi közigazgatás szervezete, ami 25-28 ezer köztisztviselőt érintett. Ez nyilván sok - véli Sárközy Tamás professzor, aki arra vállalkozott, hogy kormánybiztosként kidolgozza a modern kormányzati igazgatás szervezeti programját.
Az Alkotmánybíróság 2004. szeptember 6-7-i teljes ülésének napirendje
Az Alkotmánybíróság folyatatja az egészségügyi magánosítással kapcsolatban országosan népszavazást elrendelő OGY hat. alkotmányosságát megkérdőjelező indítvány tárgyalását. Két magánember fordult az Alkotmánybírósághoz a Munkáspárt által kezdeményezett népszavazást elrendelő parlamenti határozattal kapcsolatban.
Irányelvek nélkül az elektronikus bizonyítás
A brit jogászoknak egyre gyakrabban okoz gondot az elektronikus bizonyítékok kezelése. Miközben az Egyesült Államokban a problémát már évekkel ezelőtt megoldották, itthon még fel sem merült a kérdés.
E-cégeljárás több lépcsőben
Januártól bevezetik az elektronikus cégeljárást. Fokozatosan, először csak az rt.-k és a kft.-k előtt nyílik meg az e-út. Az informatikai háttér azonban már szeptemberben meglesz, és az ütemezésnek megfelelően bővül.
Októberig ellenőrzik az összes veszélyes üzemet
Persányi Miklós környezetvédelmi miniszter szigorú ellenőrzést indított a katasztrófavédelmi szempontból veszélyesnek tartott üzemekben. A zöldtárca szigorú lépéseket tesz annak érdekében, hogy a cégek ne tudjanak kibújni a kártérítési kötelezettség alól.
Kitüntetések rendvédelmi dolgozóknak
Kitüntetéseket vehettek át a hernádi árvízi mentésben résztvevők, valamint a törökbálinti robbanáskor és a zalaegerszegi hűtőháztűz során kiemelkedő munkát végző, illetve az elmúlt időszakban kimagasló szakmai tevékenységet nyújtó tűzoltók, rendőrök, polgárőrök és határőrök.
Új LME nyilatkozat a szoftverszabadalmak ügyében
A Linux-felhasználók Magyarországi Egyesülete (LME) üdvözli a magyar szakpolitika elutasító állásfoglalását a jelenlegi európai szoftverszabadalmi direktívával kapcsolatban: az Informatikai és Hírközlési Minisztérium, a Miniszterelnöki Hivatal és a parlamenti pártok informatikai szakbizottságai egyaránt ellenzik a szoftverek szabadalmaztathatóságának legalizálását, hasonlóan az informatikai szakma civil szervezeteihez.
Ismét fogad hallgatói panaszokat az oktatási jogok biztosa
Az oktatási jogok biztosa több mint egy év szünet után ismét várja a felsőoktatás területéről érkező panaszokat. A hivatal folytatja azt a vizsgálatot is, mely a fogyatékkal élő hallgatók jogainak érvényesülését méri fel.
Feltáró EU-vizsgálat a Microsoft és a Time Warner vásárlásainak ügyében
Az Európai Bizottság egy alapos feltáró vizsgálat megindítása mellett döntött a Microsoft és a Time Warner együttes felvásárlási akciója ügyében, melyen a ContentGuard tartalomvédelmi szoftverfejlesztő céget vásárolnák fel.
Minden harmadik felügyeleti dolgozót kihallgatna a rendőrség
Több mint kétszáz PSZÁF-dolgozót hallgatna ki gyanúsítottként a Nemzeti Nyomozó Iroda. A felügyelet ellen még Keller László közpénzügyi államtitkár feljelentése kapcsán indult nyomozás, egyszerre több ügyben is.
Nem kapnak EU-pénzt az adósok
A köztartozás-mentesség az egyik szigorú feltétele annak, hogy a pályázó uniós támogatást kapjon. A megfelelő igazolásokat legkésőbb a támogatási szerződés megkötésénél be kell mutatni az irányító hatóságnak.